
ประกาศองค์การบริหารส่วนตำบลไชยมนตรี
เรื่อง  สอบราคาจ้างโครงการบุกเบิกถนนสายหนองกวาง – ป่าบอน หมู่ที่ 3 
--------------------------------------------------------------
 องค์การบริหารส่วนตำบลไชยมนตรี  อำเภอเมืองนครศรีธรรมราช จังหวัดนครศรีธรรมราช    มีความประสงค์จะสอบราคาจ้างเหมาบุกเบิกถนนสายหนองกวาง – ป่าบอน หมู่ที่ 3 ขนาดกว้าง  4 เมตร ยาว 420 เมตร  ใช้ดินลูกรังถม จำนวน 574 ลูกบาศก์เมตร ผิวจราจรกว้าง 3 เมตร ยาว 420 เมตร หนาเฉลี่ย 0.15 เมตร หรือมีปริมาตรหินคลุกไม่น้อยกว่า 189 ลูกบาศก์เมตร พร้อมบดอัดเรียบ และฝั่งท่อระบายน้ำ คสล.ปากลิ้นราง ชั้น 3 ขนาดเส้นผ่าศูนย์กลาง 1.00*1.00 เมตร 1 จุด จำนวน 6 ท่อน และ ขนาดเส้นผ่าศูนย์กลาง 0.40*1.00 เมตร 2 จุด ๆ ละ จำนวน 5 ท่อน และ 6 ท่อน รวม 11 ท่อน พร้อมป้ายโครงการจำนวน 1 ป้าย ตามแบบที่องค์การบริหารส่วนตำบลไชยมนตรีกำหนด งบประมาณ 332,500.- บาท (สามแสนสามหมื่นสองพันห้าร้อยบาทถ้วน) ราคากลาง 322,000.- บาท (สามแสนสองหมื่นสองพันบาทถ้วน)
	ผู้มีสิทธิเสนอราคาจะต้องมีคุณสมบัติ ดังนี้
		1.  เป็นผู้มีอาชีพรับจ้างทำงานที่สอบราคาดังกล่าวซึ่งมีผลงานประเภทเดียวกันวงเงินไม่น้อยกว่า 161,000.- บาท
		2.  ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือหน่วยการบริหารราชการส่วนท้องถิ่น และได้แจ้งเวียนชื่อแล้ว
		3.  ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของ  ผู้เสนอราคา ได้มีคำสั่งให้สละสิทธิ์ความคุ้มกันเช่นว่านั้น
		4.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลไชยมนตรี ณ วันที่ประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
		5.  บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ
		กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม ในวันที่ 27 มีนาคม 2558  ระหว่างเวลา 11.00 น. ถึงเวลา 11.30 น. ณ สถานที่ดำเนินการโครงการบุกเบิกถนนสายหนองกวาง – ป่าบอน  หมู่ที่ 3  ตำบลไชยมนตรี อำเภอเมืองนครศรีธรรมราช จังหวัดนครศรีธรรมราช 
		กำหนดยื่นซองสอบราคา ในวันที่ 18 มีนาคม 2558 ถึงวันที่ 27 มีนาคม 2558 ตั้งแต่เวลา 08.30 น. ถึงเวลา 16.30 น. ณ งานพัสดุ/กองคลัง องค์การบริหารส่วนตำบลไชยมนตรี และวันที่ 30 มีนาคม  2558 ตั้งแต่เวลา 08.30 น. ถึงเวลา 16.30 น. ณ ศูนย์รวมข้อมูลข่าวสารการจัดซื้อจัดจ้างขององค์กรปกครองส่วนท้องถิ่นระดับอำเภอ ชั้น 2 ที่ว่าการอำเภอเมืองนครศรีธรรมราช 
กำหนดเปิดซองใบเสนอราคา ในวันที่  31  มีนาคม 2558  ตั้งแต่เวลา 11.30 น. เป็นต้นไป ณ ศูนย์รวมข้อมูลข่าวสารการจัดซื้อจัดจ้างขององค์กรปกครองส่วนท้องถิ่นระดับอำเภอ ชั้น 2 ที่ว่าการอำเภอเมืองนครศรีธรรมราช
/ผู้สนใจ...

-  2  -
		ผู้สนใจติดต่อขอซื้อเอกสารสอบราคาจ้าง ในราคาชุดละ 1,000.- บาท ได้ที่ งานพัสดุกองคลัง องค์การบริหารส่วนตำบลไชยมนตรี ในวันที่ 18 มีนาคม 2558 ถึงวันที่ 30 มีนาคม 2558 ตั้งแต่เวลา 08.30 น. ถึงเวลา 16.30 น. ดูรายละเอียดได้ที่เว็บไซด์  www.chaimontree.go.th หรือสอบถามทางโทรศัพท์หมายเลข 075-354000  ในวันและเวลาราชการ

ประกาศ ณ วันที่  17  มีนาคม  2558


(นายบุญแม้น แซ่อึ้ง)
รองนายกองค์การบริหารส่วนตำบล รักษาราชการแทน
นายกองค์การบริหารส่วนตำบลไชยมนตรี

